title: Kugelmugel
text: A Republica de Kugelmugel (oficialment en alemán Republik Kugelmugel) ye una micronación situata en Viena, Austria.
  
  Situata en o Prater, o famoso parque de Viena, a Republica de Kugelmugel declaró a suya independencia en 1984, dimpués de bells pleitos entre o artista Edwin Lipburger y as autoridatz austriacas sobre os permisos de construcción d'a suya casa, con forma esferica, que fue construyita en o estato de Baixa Austria y tresladata dimpués por as autoridatz enta o parque. A casa ye zarrata adintro d'una cleta y ye o unico edificio d'a Republica. A suya adreza postal ye o "2 de Antifaschismusplatz" (2 d'a Plaza de l'Antifaixismo, fendo referencia o 2 a o districto vienés de Leopoldstadt), y o suyo fundador ye o president d'un estato con bells cientos de ciudadans no residents. Lipburger refusó bosar impuestos a o gubierno austriaco y prencipió a imprentar os suyos propios sellos, feito por o que fue condenato a la garchola. Nomás a indulchencia d'o president d'Austria le salvó d'estar engarcholato.
  
  Dimpués d'a condena, oficials estatals austriacos tresladoron a estructura enta o parque Prater y la encletoron.
  
  Kugelmugel s'ha convertito en una atracción turistica en Viena debito a las suyas historia y arquitectura unicas. A parola "Kugel" significa "esfera" en alemán; a parola "Mugel" ye una esprisión austriaca que significa "muela".
  
  Referencias
  
  Vinclos externos
   Pachina oficial d'a Republica
   Pachina de Croy Nielsen sobre Kugelmugel
  
  Micronacions
  Austria